|  |  |
| --- | --- |
| **Tantárgy neve: Mezőgazdasági jog és szakigazgatás; MTB7029** | **Kreditszáma: 3** |
| A tanóra[[1]](#footnote-1) típusa és száma: **2 ea. + 0 gyak.** az adott félévben, |
| A számonkérés módja (koll. / gyj. / egyéb[[2]](#footnote-2)): **kollokvium** |
| A tantárgy tantervi helye (hányadik félév): **VI.** |
| Előtanulmányi feltételek *(ha vannak)*:**-** |
| **Tantárgy-leírás** |
| A tantárgy keretében a hallgatók megismerik az alapvető jogi fogalmakat, a magyar és az európai uniós jogforrási rendszert. Áttekintjük a magyar agrárjog történetét, a földhasználattal és a földtulajdonnal kapcsolatos szabályozást, az agrárjogi földnyilvántartások működését, valamint az agrárium szakigazgatásának intézményrendszerét. 1. Bevezetés, a jog fogalmának ismertetése, jogi alapfogalmak, jogszabálytan, a (magyar belső) jogszabályok hierarchiája, a jogalkotó szervek, érvényesség, hatályosság.
2. Polgári jogi és polgári eljárásjogi alapfogalmak, a per alanyai, a magyar bírósági szervezetrendszer, a határozatok, a per menete.
3. Európai jogi alapfogalmak, az Európai Unió kialakulásának folyamata, az Európai Unió jogforrásai, a KAP kialakulása, története.
4. A magyar agrárfejlődés története és jellemzői, a magyar agrárium fejlődése, a földtulajdoni- és használati viszonyok változása a nagybirtokrendszer megszűnésétől a rendszerváltás időszakáig.
5. Dologi jogi ismeretek I., dolog, tulajdon, birtok, birtokvédelem, tulajdonvédelem, ingó, ingatlan.
6. Dologi jogi ismeretek II., tulajdonszerzés, szomszédjogok, túlépítés, birtokvédelem, korlátolt dologi jogok.
7. A magyar földtulajdoni, földhasználati struktúra, a termőföld tulajdonszerzés jogi szabályozása, anyagi és eljárásjogi korlátai.
8. A szerzés tárgya szerinti speciális tulajdonszerzési szabályok, speciális tulajdonszerzési szabályok az erdőgazdálkodás, a vízgazdálkodás, illetve a szőlő- és borgazdálkodás területén.
9. A termőföld használatának szabályai, a mezőgazdasági haszonbérlet, termőföld haszonbérlet, az erdő használatának szabályai, vadászati jog használatának szabályai.
10. Az agrárjogi földnyilvántartások, az agrárjogi földnyilvántartások rendszere és történeti fejlődése, az egységes ingatlan-nyilvántartás hatályos szabályai.
11. A szövetkezetekre vonatkozó szabályozás, a szövetkezeten belüli személyi-vagyoni viszonyok és státuszkérdések jogi szabályozása, a hatályos törvényi szabályok, történeti áttekintés.
12. Az élelmiszerlánc jogi rendszere, az élelmiszerlánc, az élelmiszerlánc ellenőrzése, az élelmiszerlánc szereplőinek jogai és kötelezettségei, az állattartó jogai és kötelezettségei, az élelmiszerlánc-felügyelet állami feladatok ellátásának rendszere.
13. Az agrártámogatások, a közjogi szerződés specialitása, alanyai, tárgya, tartalma, létszakai, elméleti háttere.
14. Köztestületek az agrár- és vidékfejlesztésben, az agrárágazat kamarái, szakmai kamarák, gazdasági kamarák és a hegyközségek. Munkajogi alapismeretek: a munkaviszony alapvető szabályai, munkaviszony, munkaerő-közvetítés és –kölcsönzés, munkaszerződés, kollektív szerződés, vezető állású munkavállalókra vonatkozó szabályok.
 |
| A **3-5** legfontosabb *kötelező,* illetve *ajánlott***irodalom**  |
| * Csák Cs., Nagy Z., Olajos I., Orosz G., Szabó Á., Szilágyi J. E., Török G.(2010): Agrárjog. A magyar agrárjog fejlődése az EU keretei között, Novotni Kiadó, Miskolc, ISBN 978-963-9360-53-2
* Fodor L., Mikó Z.(2000): Agrárjog I. Mezőgazdasági ingatlanjog. Bíbor Kiadó.
* Szalay E.(2011): Gazdasági jogi ismeretek. A gazdasági jog és a közigazgatás alapjai. Verlag Dashöfer Szakkiadó Kft. ISBN 963-9313-76-9
 |
| **Tantárgy felelőse** (*név, beosztás, tud. fokozat*)**: Dr. Andorkó Imre, egyetemi adjunktus, PhD** |

1. **Nftv. 108. §** 37. *tanóra*: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc. [↑](#footnote-ref-1)
2. pl. évközi beszámoló [↑](#footnote-ref-2)